S-463/2011

Mál þetta, sem dómtekið var 4. nóvember 2011, er höfðað með ákæru útgefinni af lögreglustjóranum á höfuðborgarsvæðinu 12. apríl 2011, á hendur H-kvk-þgf J-kvk-þgf, kt. […], Noregi, fyrir eftirtalin brot:

I.

Fjárdrátt í starfi sem bókari og gjaldkeri hjá fasteignasölunni Hraunhamri ehf., kt. […], Bæjarhrauni 10, Hafnarfirði, með því að hafa á árunum 2007 og 2008 dregið sér fjármuni og önnur verðmæti frá félaginu, samtals að fjárhæð 6.175.751 kr., svo sem rakið verður:

1. Með því að hafa á tímabilinu frá 31. október 2007 til 31. mars 2008, í alls 24 skipti, dregið sér vörur samtals að verðmæti 905.239 kr., sem ákærða tók í heimildarleysi út í nafni Hraunhamars ehf. hjá eftirgreindum fyrirtækjum á höfuðborgarsvæðinu og nýtti í eigin þágu. Andvirði úttekinna vara var fært á viðskiptareikning Hraunhamars hjá fyrirtækjunum en ákærða sá um greiðslur til þessara fyrirtækja af bankareikningi félagsins. Ákærða leyndi úttektunum með því að setja greiðsluseðla sem fylgiskjal í bókhald félagsins er hún gjaldfærði þessar úttektir sem kostnað á félagið en fjarlægja um leið afrit reikninganna þar sem fram kom hvaða vörur voru teknar út.

Fjárdráttur ákærðu sundurliðast sem hér greinir:

2. Með því að hafa þann 3. mars 2008, greitt G-kvk-þgf K-kvk-þgf, seljanda fasteignarinnar Stekkjarhvammi 26, sem ákærða hafði sjálf fest kaup á, 3.000.000 kr. af bankareikningi Hraunhamars ehf., í Byr Sparisjóði nr. […], sem ákærða hafði prókúru á, sem greiðslu vegna afhendingar fasteignarinnar en áður aðeins lagt 2.000.000 kr. inn á reikning Hraunhamars ehf., sem hafði milligöngu um viðskiptin, vegna þessarar ráðstöfunar og þannig dregið sér 1.000.000 kr. af fjármunum félagsins.

3. Með því að hafa á tímabilinu 30. apríl 2007 til 18. júlí 2007 í alls 4 skipti dregið sér samtals 694.502 kr. með því að gefa án heimildar út tékka af bankareikningum Hraunhamars ehf. í BYR Sparisjóði, sem ákærða hafði prókúru á, leysa þá út í eftirgreindum bönkum á höfuðborgarsvæðinu og ráðstafa andvirði þeirra í eigin þágu. Fjárdráttur ákærðu sundurliðast sem hér greinir:

4. Með því að hafa á tímabilinu 8. maí 2007 til 9. janúar 2008 í alls 4 skipti dregið sér samtals 2.185.736 kr. með því að tileinka sér tékka í eigu Hraunhamars ehf., leysa þá út í eftirgreindum bönkum á höfuðborgarsvæðinu og ráðstafa andvirði þeirra í eigin þágu og að hluta til einkahlutafélagsins […], kt. […], sem eiginmaður ákærðu átti að hluta. Fjárdráttur ákærðu sundurliðast sem hér greinir:

5. Með því að hafa dregið sér samtals 222.000 kr. með því að tileinka sér tvo tékka sem ákærða blekkti stjórnarformann Hraunhamars ehf. til að gefa út fyrir hönd félagsins með því að leggja fyrir hann tilhæfulausa reikninga, en ákærða leysti út tékkana og ráðstafaði í eigin þágu og að hluta í þágu […] ehf. Fjárdráttur ákærðu sundurliðast sem hér greinir:

6. Með því að hafa á tímabilinu 12. desember 2007 til 19. mars 2008 í alls 7 skipti dregið sér samtals 998.989 kr., sem ákærða lét millifæra án heimildar af bankareikningi Hraunhamars ehf. í BYR Sparisjóði nr. […], ýmist beint á eigin bankareikninga eða í tilvikum 4 til 7 á bankareikning Starfsmannafélags Hraunhamars í Byr Sparisjóði nr. […], sem ákærða hafði prókúru á, og þaðan á eigin bankareikninga nema í einu tilviki á bankareikning […] ehf. Fjárdráttur ákærðu sundurliðast sem hér greinir:

7. Með því að hafa þann 21. desember 2007 látið millifæra án heimildar af bankareikningi Hraunhamars ehf. í BYR Sparisjóði nr. […], til að greiða fyrir tvö gjafakort Kringlunnar, hvort að andvirði 30.000 kr., sem ákærða nýtti í eigin þágu og þannig dregið sér samtals 60.000 kr.

8. Með því að hafa þann 31. mars 2008 notað í heimildarleysi greiðslukort Hraunhamars ehf., nr. […], til að greiða flugmiða fyrir sig og eiginmann sinn, samtals að fjárhæð 62.300 kr., og með því að hafa þann 4. apríl 2008 með sama hætti greitt fyrir tvo miða á tónleika, samtals að fjárhæð 46.985 kr. Með þessum hætti dró ákærða sér samtals 109.285 kr.

II.

Fjárdrátt með því að hafa á tímabilinu 2. febrúar 2007 til 18. janúar 2008 dregið sér í 11 skipti samtals 209.670 kr. af fjármunum Starfsmannfélags Hraunhamars, með því að millifæra án heimildar og tilefnis af bankareikningi félagsins í Byr Sparisjóði nr. […], sem ákærða hafði prókúru á, ýmist á eigin greiðslukortareikning eða bankareikninga, og í einu tilviki með úttekt reiðufjár af reikningnum. Fjárdráttur ákærðu sundurliðast sem hér greinir:

Háttsemi ákærðu samkvæmt ákæruliðum I. og II. er talin varða við 247. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.“

Í ákæru er þess krafist af hálfu Hraunhamars ehf., kt. […], að ákærða verði dæmd til að greiða Hraunhamri ehf. skaðabætur að fjárhæð 6.252.384 kr., með dráttarvöxtum samkvæmt 1. mgr. 6. gr. laga nr. 38/2001 um vexti og verðtryggingu frá 8. apríl 2008 til greiðsludags. Þá er krafist málskostnaðar samkvæmt mati dómsins.

Í þinghaldi 4. nóvember 2011 lýsti ákærandi því yfir fallið væri frá eftirfarandi ákæruliðum: Tilvik 17 í 1. tölulið I. kafla ákæru, tilvik 4 í 6. tölulið í I. kafla ákæru og II. kafla ákæru. Þá upplýsti verjandi ákærða og lögmaður bótakrefjanda að náðst hafi sátt um bótakröfu í málinu.

Ákærða krefst vægustu refsingar er lög leyfa og þess að hún verði að öllu leyti skilorðsbundin. Þá gerir verjandi ákærðu kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að hún er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í febrúar 1975. Samkvæmt sakavottorði ákærðu hefur hún ekki áður gerst sek um refsiverða háttsemi. Ákærða hefur skýlaust játað brot sín og samþykkt að greiða skaðabætur og er þetta virt henni til málsbóta. Til refsiþyngingar horfir að ákærða dró sér mikla fjármuni og brotin ná yfir langt tímabil. Ekki er fallist á með ákærðu að aðstæður hennar, erfiðleikar í æsku og erfitt heimilislíf undanfarin ár, hafi áhrif til refsilækkunar. Þá segir ákærða að hún hafi ekki ein hagnast af brotunum heldur hafi félag sem eiginmaður ákærðu átti og starfsfélagi hans notið ágóða af þeim, en ekki með vitund þeirra. Einnig segir ákærða að mál þetta hafi haft mikil áhrif á líf hennar, m.a. hafi hún flutt úr landi. Að mati dómsins getur þetta ekki haft áhrif á refsiákvörðun í máli þessu. Með vísan til alls framangreinds og dómaframkvæmdar þykir refsing ákærðu hæfilega ákveðin fangelsi í sex mánuði. Við ákvörðun þess hvort refsing ákærðu verði bundin skilorði ber að líta til þess að hún hefur ekki áður gerst sek um refsiverða háttsemi og óútskýrður dráttur var á rannsókn málsins, en kæra var lögð fram 14. nóvember 2008 og ákæra gefin út 12. apríl 2011. Verður refsing ákærðu því bundin skilorði eins og nánar greinir í dómsorði.

Af hálfu ákærðu og bótakrefjanda var því lýst yfir við meðferð málsins fyrir dómi að sátt hefði náðst um bótakröfuna. Verður því ekki dæmt um hana.

Með vísan til 218. gr. laga nr. 88/2008 ber að dæma ákærðu til að greiða sakarkostnað málsins, en um er að ræða þóknun verjanda ákærðu. Verjandi hefur lagt fram tímaskýrslu þar sem fram kemur að 26 vinnustundir hafi farið í málið, m.a. við greinargerð sem var lögð fram í þinghaldi 10. október 2011 vegna ákæruliða sem felldir voru niður 4. nóvember 2011. Að þessu virtu verður ákærða dæmd til að greiða í sakarkostnað helming af þóknun verjanda, sem ákveðst 323.700 krónur, að virðisaukaskatti meðtöldum. Hinn helmingurinn greiðist úr ríkissjóði.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærða, H-kvk-nf J-kvk-nf, sæti fangelsi í sex mánuði, en fresta skal fullnustu refsingarinnar og hún niður falla að liðnum þremur árum frá birtingu dómsins haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærða greiði í sakarkostnað helming af 323.700 króna þóknun skipaðs verjanda síns, K-kk-ef B. T-kk-ef hæstaréttarlögmanns, en hinn helmingurinn greiðist úr ríkissjóði.

S-kvk-nf B-kvk-nf